wickkiey/tamil-wikipedia-chunked huggingface dataset:
# கெப்போங் பாரு எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | இலக்கு | தோற்றம் |
| --- | --- | --- |
| **<span>A</span>** | **ரிம்புனான் ராயா சாலை 1**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) லாமான் ரிம்புனான் (→) கெப்போங் தொழில்முனைவோர் பூங்கா வாகனங்கள் நிறுத்தம் வரையறுக்கப்பட்ட தரிப்பிடம் |  |
| **<span>B</span>** | **அம்போங் கீரி சாலை**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) விசுத்தா முத்தியாரா சொகுசுமாடி வீடுகள் (→) ஜிங் சி பௌத்த ஆலயம் (→) கெப்போங் பாரு |  |
| **<span>C</span>** | **கெப்போங் ஜாலான் பெசார்**
ஊட்டி பேருந்து நிறுத்தம் (→) கெப்போங் சாலை | } |
# கெப்போங் பாரு எம்ஆர்டி நிலையம்

## பேருந்து சேவைகள்

| கெப்போங் பாரு எம்ஆர்டி (நுழைவாயில் B) | தாமான் செரி சினார் குடியிருப்பு ↺ | } |
| --- | --- | --- |
# கெப்போங் பாரு எம்ஆர்டி நிலையம்

## காட்சியகம்

**கெப்போங் பாரு எம்ஆர்டி நிலையக் காட்சிப் படங்கள் (2022)**
# ஆச்சாள்புரம் சின்னத்தம்பி

**ஆச்சாள்புரம் சின்னத்தம்பி** (*Achalpuram S. Chinnathambi*) என்பவர் தமிழ்நாட்டில் மயிலாடுதுறை மாவட்டம் ஆச்சாள்புரத்தினைச் சேர்ந்த நாதசுவரக் கலைஞர் ஆவார். நாகசுவரத்தில் மல்லாரி வாசிப்பதால், இவரை மல்லாரி கலைஞர் என்று அழைக்கின்றனர். தனது பெரிய தந்தையிடம் இசையில் ஆரம்ப பாடம் கற்ற இவர், மேற்பயிற்சியினை சீர்காழி திருநாவுக்கரசு பிள்ளையிடமும், திருவீழிமிழலை மூத்த நாதசுவர கலைஞர்களிடம் பயிற்சி பெற்றார். இவர் சிதம்பரம், காஞ்சிபுரம், திருவண்ணாமலை உள்ளிட்ட புகழ்பெற்ற கோயில்களில் நாகசுவர கலைஞராக இருந்துள்ளார். மல்லாரி கலைஞராக இவரது புகழ்பெற்ற செயல்பாட்டினை கவுரவிக்கும் வகையில் தமிழ்நாடு அரசு இவருக்கு 2019ஆம் ஆண்டு கலைமாமணி விருது வழங்கி கவுரவித்தது. 2022ஆம் ஆண்டு மத்திய அரசின் சங்கீத நாடக அகாதமி விருது வழங்கியது. முதுமையின் காரணமாக தனது 95ஆவது வயதில் சின்னச்சாமி 5 அக்டோபர் 2025 அன்று காலமானார்.
# காயம்குளம் - 4

**காயம்குளம் - 4** *(Kym 4), வேளாண் பெயர்; **தன்யா** (Dhanya)*, எனப்படும் இந்த நெல் வகை, ஜெயா மற்றும் பட்டாம்பி - 4 ஆகிய நெல் இரகங்களை ஒத்திசைவு அமைப்பு (HS) முறையில் உருவாக்கப்பட்ட ஒரு புதிய நெல் இரகமாகும். தென்னிந்தியாவின் கேரள மாநில ஆலப்புழா மாவட்டம், காயம்குளம் பகுதியில் அமைந்துள்ள " ஓனாட்டுக்கரை வட்டார வேளாண் ஆராய்ச்சி நிலையம்" (RRS), 1992 ஆம் ஆண்டு வெளியிட்ட இந்த நெல் இரகத்தை பொதுவாக **தன்யா** எனும் வேளாண் பெயரில் அழைக்கப்படுகிறது.
# காயம்குளம் - 4

## பின்னணி

நீண்ட கால அளவில் அறுவடைக்கு தயாராகும் இந்த நெல் வகை, 160 - 165 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, சிவப்பு நிறமாகும். ஒளி உணர்திறன் கொண்ட இந்நெல் இரகம், தண்டுத் துளைப்பான், பித்தப்பை பூச்சி, உறை கருகல் மற்றும் குலைநோய்க்கு மிதமான எதிர்ப்புத் திறன் கொண்டது என கூறப்படுகிறது.
# பினா எண்ணெய் சுத்திகரிப்பு ஆலை

, சாகர் மாவட்டம், மத்தியப் பிரதேசம், இந்தியா]]  
**பினா எண்ணெய் சுத்திகரிப்பு ஆலை** (*Bina Refinery*) பாறை எண்ணெய் சுத்திகரிப்பு ஆலையான இது பாரத பெட்ரோலியம் மற்றும் ஓமன் நாட்டின் எண்ணெய் சுத்திகரிப்பு நிறுவனம் இணைந்து, இந்தியாவின் மத்தியப் பிரதேசம் மாநிலம், சாகர் மாவட்டத்திலுள்ள பினா எனும் ஊரில் மே, 2011ஆம் ஆண்டு முதல் செயல்படுகிறது  
2013ஆம் ஆண்டில் இவ்வாலை ஆண்டிற்கு 6 மில்லியன் டன் அல்லது 43,978,597 பீப்பாய் பாறை எண்ணெய்யை சுத்தம் செய்து பெட்ரோலியப் பொருட்களை உற்பத்தி செய்தது.  
| அலகு | உற்பத்தித் திறன் (மில்லியன் டன்களில்) |  |
| --- | --- | --- |
| பாறை எண்ணெய் | 6.0 |  |
| பெட்ரோல் | 1.95 |  |
| டீசல் | 1.63 |  |
| கற்கரி | 1.36 |  |
| ஹைட்ரஜன் எரிவாயு | 0.07 |  |
| நாப்தா | 1.0 |  |
| CCR வினையூக்கி எரிபொருள் | 0.5 |  |
| பெட்ரோலிய வேதிப்பொருட்கள் | 0.3 | } |
# பினா எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாறை எண்ணெய்
- பாறை எண்ணெய் சுத்திகரிப்பு ஆலை
- பாரத பெட்ரோலியம்
# வார்ப்புரு:இந்தியாவில் எண்ணெய் சுத்திகரிப்பு ஆலைகள்

| state1 = collapsed
| group1 = எண்ணெய் & இயற்கை எரிவாயு
| list1 =
|group2= இந்துஸ்தான் பெட்ரோலியம்
|list2 =
- மங்களூர் எண்ணெய் சுத்திகரிப்பு ஆலை
- Mumbai
- விசாகப்பட்டினம் எண்ணெய் சுத்திகரிப்பு ஆலை
- Barmer
- குரு கோவிந்த சிங் எண்ணெய் சுத்திகரிப்பு ஆலை  
|group3=சென்னை பெட்ரோலியம்
|list3 =
- மணலி எண்ணெய் சுத்திகரிப்பு ஆலை
- நாகப்பட்டினம் எண்ணெய் சுத்திகரிப்பு ஆலை  
|group4=பாரத பெட்ரோலியம்
|list4 =
- மும்பை (BPCL) எண்ணெய் சுத்திகரிப்பு ஆலை
- நுமலிகர் சுத்திகரிப்பு நிலையம்
- கொச்சி எண்ணெய் சுத்திகரிப்பு ஆலை
- பினா எண்ணெய் சுத்திகரிப்பு ஆலை
}}  
|group2= தனியார் துறை
|list2=  
}}
# ஜிஞ்சாங் எம்ஆர்டி நிலையம்

**ஜிஞ்சாங் எம்ஆர்டி நிலையம்** (ஆங்கிலம்: *Jinjang MRT station*; மலாய்: *Stesen MRT Jinjang*) என்பது மலேசியா, கோலாலம்பூர், ஜிஞ்சாங் பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் 2022 சூன் 16 அன்று திறக்கப்பட்டது. கெப்போங் பாரு எம்ஆர்டி நிலையத்திற்கும்; செரி டெலிமா எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# ஜிஞ்சாங் எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) இந்த ஜிஞ்சாங் எம்ஆர்டி நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. அதன் பின்னர் இந்த ஜிஞ்சாங் எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்ம்ட்ட நிலையமாக உருவாக்கப்பட்டது.  
ஜிஞ்சாங் எம்ஆர்டி நிலையம் சூன் 16, 2022-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# ஜிஞ்சாங் எம்ஆர்டி நிலையம்

## நிலைய அமைவு

இந்த நிலையம் கெப்போங் ஜாலான் பெசார் சாலையில், ( மலேசிய கூட்டரசு சாலை 54) அமைந்துள்ளது. இந்த நிலையத்திற்கு அருகில் எனஸ்தா கெப்போங் குடியிருப்பு *(Enesta Kepong Residence),* பெட்ரோனாஸ் கெப்போங் *(Petronas Kepong),* தாமான் முத்தியாரா படாசன் *(Taman Mutiara Fadason),* கெப்போங் தொழில்துறை பகுதி *(Kepong Industrial Area),* வடக்கு ஜிஞ்சாங் தீயணைப்பு மீட்பு நிலையம் *(North Jinjang Fire and Rescue Station)* போன்றவை உள்ளன.
# ஜிஞ்சாங் எம்ஆர்டி நிலையம்

## நிலைய அமைவிடம்

ஜிஞ்சாங் எம்ஆர்டி நிலையம் அடுக்கு மாடி அமைப்பைக் கொண்ட ஒரு நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி *(Concourse)* தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; ஒரு தீவு மேடையில் இரண்டு நடைமேடைகளும் உள்ளன.  
ஜிஞ்சாங் நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** **புத்ராஜெயா** சென்ட்ரலுக்கும், **நடைமேடை 2** **குவாசா டாமன்சாரா** எம்ஆர்டி நிலையத்திற்கும் பயன்படுத்தப் படுகின்றன.
# ஜிஞ்சாங் எம்ஆர்டி நிலையம்

## நிலைய அமைவிடம்

### நிலைய அமைப்பு

| <span style=color:#FACA05>**PY வடக்கு திசை**</span> | ← → |  |
| --- | --- | --- |
| **L1** | இணைப்புவழி |  |
| **G** | தரை நிலை | } |  
நிலையத்தின் மேல் பகுதியில் **1** தீவு மேடையில் **2** நடைமேடைகள் உள்ளன.
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்
# ஜிஞ்சாங் எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | இலக்கு | தோற்றம் |
| --- | --- | --- |
| **<span>A</span>** | **வடக்கு பகுதி**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) ஜிஞ்சாங் (→) கெப்போங் தொழில்துறை பகுதி (→) வடக்கு ஜிஞ்சாங் |  |
| **<span>B</span>** | **தெற்கு பகுதி**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) எனஸ்தா கெப்போங் குடியிருப்பு வீடுகள் (→) ஜிஞ்சாங் எம்ஆர்டி பேருந்து நிலையம் | } |
# ஜிஞ்சாங் எம்ஆர்டி நிலையம்

## பேருந்து சேவைகள்

| ஜிஞ்சாங் எம்ஆர்டி நிலைய நுழைவாயில் B | தாமான் செரி சிகாம்புட் | 1/32A சாலை; 5/32A சாலை; 4/40 சாலை; மர்காசுதுவா சாலை; சிகாம்புட் புறவழிச்சாலை | *முடிவிடம்* |  |
| --- | --- | --- | --- | --- |
| ஜிஞ்சாங் எம்ஆர்டி நிலைய நுழைவாயில் B | மெட்ராட் கண்காட்சி மாநாட்டு மையம் | 1/32A சாலை; 5/32A சாலை; 4/40 சாலை; சிகாம்புட் புறவழிச்சாலை
சிகாம்புட் கொமுட்டர் நிலையம்; சிகாம்புட் சாலை; பெர்சியாரான் டூத்தாமாஸ்; கூட்டரசுபிரதேச பள்ளிவாசல் | *முடிவிடம்* | } |
# ஜிஞ்சாங் எம்ஆர்டி நிலையம்

## காட்சியகம்

**ஜிஞ்சாங் எம்ஆர்டி நிலையக் காட்சிப் படங்கள் (2022)**
# சந்திர மோகன் சின்கா

**சந்திர மோகன் சின்கா** (*Chandra Mohan Sinha*) என்பவர் இந்தியாவின் ஒடிசா மாநிலத்தைச் சேர்ந்த ஓர் அரசியல்வாதி ஆவார். 1923ஆம் ஆண்டு மார்ச்சு 22ஆம் தேதியன்று இவர் எசு. ஆர். சிங் என்பவருக்கு மகனாகப் பிறந்தார். இளங்கலை பட்டம் படித்தார். ஒடிசாவின் மேல் சபையான மாநிலங்களவையில் உறுப்பினராக இருந்தார்.
# சந்திர மோகன் சின்கா

## அரசியல்

சந்திர மோகன் சிங் ஒடிசா அரசியலில் சனதா தளம் கட்சியின் உறுப்பினராகச் செயல்பட்டார். ஒரு முறை ஒடிசா சட்டமன்றத்தில் சட்டமன்ற உறுப்பினராகவும், இரண்டு முறை இந்திய நாடாளுமன்றத்தின் கீழ் சபையான மக்களவை உறுப்பினராகவும் பணியாற்றினார். 1961ஆம் ஆண்டு நடைபெற்ற ஒடிசா சட்டமன்றத் தேர்தலில், ராய்ரங்பூர் சட்டமன்றத் தொகுதியிலிருந்து தேந்தெடுக்கப்பட்டு 3ஆவது ஒடிசா சட்டமன்றத்திற்குத் தேர்ந்தெடுக்கப்பட்டார்.
# சந்திர மோகன் சின்கா

## இறப்பு

சந்திர மோகன் சிங் 13 மே 2002ஆம் ஆண்டு மே மாதம் 13 ஆம் தேதியன்று காலமானார். இறக்கும் போது இவருக்கு வயது 79 ஆகும்.
# எளிய மருத்துவ பெருங்குடல் அழற்சி செயல்பாட்டுக் குறியீடு

**எளிய மருத்துவ பெருங்குடல் அழற்சி செயல்பாட்டுக் குறியீடு** (*Simple clinical colitis activity index*) என்பது குடல்புண் பெருங்குடல் அழற்சியால் பாதிக்கப்பட்டவர்களில் அறிகுறிகளின் தீவிரத்தை மதிப்பிடுவதற்குப் பயன்படுத்தப்படும் ஒரு நோயறிதல் கருவி மற்றும் கேள்வித்தாள் ஆகும். இக்கேள்வித்தாள் 1998 ஆம் ஆண்டில் உருவாக்கப்பட்டது. அறிகுறிகளின் தீவிரத்தை மதிப்பிடுவதற்கு இன்னும் பயன்படுத்தப்படுகிறது. அறிகுறிகளைப் போக்குவதை நோக்கமாகக் கொண்ட பல்வேறு சிகிச்சைகளின் செயல்திறனைத் தீர்மானிக்க ஆராய்ச்சி நோக்கங்களுக்காகவும் இது பயன்படுத்தப்படுகிறது. கணக்கிடப்பட்ட மதிப்பெண் 0 முதல் 19 வரை இருக்கும்.  
வினாத்தாளில் இடம் பெற்றுள்ள வினாக்கள்,
- பகல்/இரவில் அடிக்கடி மலம் கழித்தல்
- மலம் கழிக்கும் அவசரம்
- மலத்தில் இரத்தம்
- பொது சுகாதாரம்
- வெளிப்புற பெருங்குடல் அறிகுறிகள் ஆகியனவற்றை அடிப்படையாகக் கொண்டிருக்கும்.
# கங்காபூர் சட்டமன்றத் தொகுதி, இராசத்தான்

**கங்காபூர் சட்டமன்றத் தொகுதி** *(Gangapur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. கங்காபூர், தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கங்காபூர் சட்டமன்றத் தொகுதி, இராசத்தான்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1972 | அரிசு சந்திரா | இந்திய தேசிய காங்கிரசு</br> |
| 1977 | கோவிந்த் சகாய் | ஜனதா கட்சி |
| 1980 | பரத் லால் | சுயேச்சை |
| 1985 | அரிசு சந்திர பல்லிவால் | இந்திய தேசிய காங்கிரசு</br> |
| 1990 | கோவிந்த் சகாய் | பாரதிய ஜனதா கட்சி</br> |
| 1993 | அரிசு சந்த் | இந்திய தேசிய காங்கிரசு</br> |
| 1998 | துர்கா பிரசாத் | சுயேச்சை |
| 2003 | இந்திய தேசிய காங்கிரசு</br> |  |
| 2008 | இராம்கேசு | பகுஜன் சமாஜ் கட்சி |
| 2013 | மான் சிங் | பாரதிய ஜனதா கட்சி</br> |
| 2018 | இராம்கேசு | சுயேச்சை |
| 2023 | இந்திய தேசிய காங்கிரசு</br> | } |
# நோவி சாட் இரயில் நிலையம் தாழ்வாரத்தின் இடிவு

**நோவி சாட் இரயில் நிலையம் தாழ்வாரத்தின் இடிவு** என்பது 1 நவம்பர் 2024 அன்று காலை 11:50 மணியளவில் நோவி சாட் இரயில் நிலையம் பகுதியில் நிகழ்ந்த ஒரு விபத்து ஆகும். இந்த விபத்தில் பதினான்கு பேர் உயிரிழந்தனர், இதில் ஆறு வயது சிறுவனும் அடங்குவர்; மேலும் மூன்று பேர் காயமடைந்தனர். மூன்று இளம் நபர்கள் தீவிரமாக காயமடைந்து ஆபத்தான நிலையில் உள்ளனர். அடையாளம் காணப்பட்ட உயிரிழந்தவர்களில் எட்டு பேர் செர்பியா நாட்டைச் சேர்ந்தவர்கள் மற்றும் ஒருவர் வடக்கு மாசிடோனியா நாட்டைச் சேர்ந்தவர்.
# நோவி சாட் இரயில் நிலையம் தாழ்வாரத்தின் இடிவு

## பின்னணி

2021 ஆம் ஆண்டில், செர்பிய அரசாங்கம் நாட்டின் இரயில்வே பிணையத்தை நவீனமாக்கும் முயற்சியின் ஒரு பகுதியாக, நோவி சாட் நிலையத்தை புதுப்பிக்கும் மற்றும் விரிவுபடுத்தும் திட்டங்களை அறிவித்தது.
இந்தப் புதுப்பிப்பு பணிகளில் பாதைகள் மேம்படுத்தல், புதிய மேடை அமைத்தல், மற்றும் முக்கியக் கட்டிடத்தை முழுமையாகப் புதுப்பித்தல் ஆகியவை இடம்பெற்றன, உடல் ஊனமுற்றவர்களுக்கான கூடுதல் லிப்ட் வசதியுடன். பணிகள் செப்டம்பர் 2021 இல் தொடங்கப்பட்டன.  
புதுப்பிப்பு பணிகளின் ஒரு பகுதியாக, போஷ்கா பேரோசெவிச் பாலம் இடிக்கப்பட்டது மற்றும் ஜெஜெல்ஜ் இரயில் பாலம் மறுசீரமைக்கப்பட்டது. இந்தத் திட்டத்தை அலெக்ஸாண்டர் போயோவிச் வடிவமைத்தார், மேலும் சர்வதேச கூட்டணி JV Azvi - Taddei - Horta Coslada International செயல்படுத்தியது.
இரயில் நிலையத்தின் புதுப்பிப்பு பணிகள் சீன நிறுவனங்களான China Railway International மற்றும் China Communications Construction Company (CCCC) ஆகியவற்றால் மேற்கொள்ளப்பட்டன.
இது புடாபெஸ்ட்–பெல்கிரேட் இரயில் பாதை திட்டத்தின் ஒரு பகுதியாகும், இது சர்வதேச இரயில் பிணையத்தின் விரிவான திட்டத்தில் அடங்குகிறது.  
புதுப்பிக்கப்பட்ட நிலையக் கட்டிடம் 19 மார்ச் 2022 அன்று திறக்கப்பட்டது, பெல்கிரேட் மற்றும் நோவி சாட் இடையே வேகத்தில் அதிவேக ரயில்கள் இயக்கப்படுகின்றன.
# நோவி சாட் இரயில் நிலையம் தாழ்வாரத்தின் இடிவு

## விபத்து

1 நவம்பர் 2024 அன்று காலை 11:50 மணியளவில், நோவி சாட் இரயில் நிலையத்தின் முக்கிய நுழைவாயிலின் மேல் அமைந்திருந்த தாழ்வாரம் திடீரென இடிந்து விழுந்தது.
இந்த விபத்தில் பதினான்கு பேர் உயிரிழந்தனர், இதில் ஆறு வயது சிறுவனும் அடங்குவர்; மேலும் மூன்று பேர் காயமடைந்தனர்.  
கட்டிடப் பொறியாளர் டானிஜெல் தாசிச் தெரிவித்ததாவது, இந்த இடிவு புதுப்பிப்பு பணிகளின் போது நிறுவப்பட்ட கூடுதல் எஃகு சட்டை மற்றும் கண்ணாடி பலகைகளால் ஏற்பட்டது.
# நோவி சாட் இரயில் நிலையம் தாழ்வாரத்தின் இடிவு

## பிரதிகரிப்புகள்

செர்பிய அரசாங்கம் 2 நவம்பர் 2024 அன்று துக்க நாளாக அறிவித்தது; அதே நேரத்தில் நோவி சாட் நகரில் மூன்று நாள் துக்கம் அறிவிக்கப்பட்டது.  
ரெப்பப்ளிகா ஸ்ர்ப்ஸ்கா-இல் கூட துக்க நாள் அறிவிக்கப்பட்டது.  
ஹங்கேரி பிரதமர் விக்டார் ஓர்பான் செர்பியா மற்றும் உயிரிழந்தவர்களின் குடும்பங்களுக்கு ஆழ்ந்த சோகம் தெரிவித்தார்.  
செர்பிய ஜனாதிபதி அலெக்ஸாண்டர் வுஜிச் இந்த விபத்திற்கான அரசியல் மற்றும் குற்றப்பிரிவு பொறுப்பை கோரினார்.  
புதுப்பிப்பில் ஈடுபட்ட சீன கூட்டணி தெரிவித்ததாவது, தாழ்வாரம் இந்த திட்டத்தின் ஒரு பகுதி அல்ல என்று கூறியது.
# இத்ரமாத்ரம்

***இத்ரமாத்ரம்*** (*Ithramathram*) என்பது 2012 ஆம் ஆண்டு வெளியான மலையாளத் திரைப்படமாகும். இதை கே. கோபிநாதன் இயக்கினார். இப்படத்தின் கதை கல்பற்றா நாராயணனின் இதே பெயரிலான புதினத்தைத் தழுவி எழுதப்பட்ட திரைக்கதையாகும். வயநாட்டில் உள்ள ஒரு கிராமத்தில் 38 வயது பெண் இறந்து கிடக்கிறாள். அந்தப் பெண்ணின் வாழ்க்கையை, அவளது வாழ்க்கையில் உடன் இருந்த மனிதர்களின் நினைவோடை வழியாக இந்தப் படத்தின் கதை விவரிகிறது. இதில் பிஜூ மேனன், சுவேதா மேனன், மாளவிகா ஆகியோர் முக்கிய வேடங்களில் நடித்துள்ளனர். இந்தப் படம் கலவையான விமர்சனங்களுடன் 2012 செப்டம்பர் 14 அன்று வெளியானது. இது கேரள 17வது சர்வதேச திரைப்பட விழாவில் சிறந்த மலையாள படத்திற்கான எப்.ஐ.பி.ஆர்.இ.எஸ்.சி.ஐ விருதைப் பெற்றது.
# இத்ரமாத்ரம்

## நடிகர்கள்

- வாசுதேவனாக பிஜூ மேனன்
- சுமித்ராவாக சுவேதா மேனன்
- மார்லியம்மாவாக கே. பி. ஏ. சி. இலலிதா
- கவுடராக நெடுமுடி வேணு
- பொடுவாலாக சித்திக்
- தாசனாக அனூப் சந்திரன்
- காரனவராக வி. கே. ஸ்ரீராமன்
- அனசூயாவாக மாளவிகா நாயர்
# இத்ரமாத்ரம்

## விருதுகள்

; கேரள சர்வதேச திரைப்பட விழா - 2012  
- சிறந்த மலையாளப் படத்திற்கான எப்.ஐ.பி.ஆர்.ஈ.எஸ்.சி.ஐ விருது – (கே. கோபிநாத்)  
; தென்னிந்திய இரண்டாவது சர்வதேச திரைப்பட விருதுகள்  
- பரிந்துரைக்கப்பட்டது— சிறந்த நடிகை - சுவேதா மேனன்
# பாமன்வாசு சட்டமன்றத் தொகுதி

**பாமன்வாசு சட்டமன்றத் தொகுதி** *(Bamanwas Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. பாமன்வாசு, தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பாமன்வாசு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பரத் லால் | இந்திய தேசிய காங்கிரசு</br> |  |
| 1977 | குஞ்சி லால் | rowspan=2 | ஜனதா கட்சி |
| 1980 |  |  |  |
| 1985 | பரத் லால் | இந்திய தேசிய காங்கிரசு</br> |  |
| 1990 | குஞ்சி லால் | பாரதிய ஜனதா கட்சி</br> |  |
| 1993 | கீரா லால் | இந்திய தேசிய காங்கிரசு</br> |  |
| 1998 | கிரோடி லால் | பாரதிய ஜனதா கட்சி</br> |  |
| 2003 | கீரா லால் | சுயேச்சை |  |
| 2008 | நவால் கிசோர் | இந்திய தேசிய காங்கிரசு</br> |  |
| 2013 | குஞ்சி லால் | பாரதிய ஜனதா கட்சி</br> |  |
| 2018 | இந்திரா | rowspan=2 | இந்திய தேசிய காங்கிரசு</br> |
| 2023 | } |  |  |
# இயக்கநிலையில் வன்பொருள் மாற்றம்

**இயக்கநிலையில் வன்பொருள் மாற்றம்** *( Hot swapping )* என்பது கணினி அல்லது மின்சார சாதனங்களில் இயங்கிக் கொண்டிருக்கும் நிலையில் ஒரு பகுதியை மாற்றுவது அல்லது புதிய பகுதியை சேர்ப்பது ஆகும். இந்த முறையின் முதன்மை நோக்கம், அமைப்பின் செயல்பாட்டில் எந்தவிதமான தடையும் இன்றி அதன் கட்டமைப்பை மாற்றுவது அல்லது செயலிழந்த உறுப்புகளைச் சீர்படுத்துவது ஆகும். எடுத்துக்காட்டாக, முக்கியமான சேவையகங்களில் (சர்வர்கள்) வன்தட்டுகளை (ஹார்டு டிரைவ்) அல்லது இரட்டிப்பு மின் வழங்கல் அலகுகளை அமைப்பின் செயல்பாட்டை நிறுத்தாமல் உடனடியாக மாற்றுவதற்கு இந்த முறை மிகவும் உதவியாக உள்ளது. கணினியின் இயக்கத்தை நிறுத்தாமல் விரலிகள் (பென் டிரைவ்) போன்ற புற இணைப்புக் கருவிகளை அதன் துறைமுகத்திலிருந்து எடுப்பதும் இதற்கான பொதுவான உதாரணங்களில் அடங்கும்.  
இத்தகைய பரிமாற்றத்தை ஆதரிக்கும் உறுப்புகளில், நீக்கப்படும்போது அல்லது சேர்க்கப்படும்போது மற்ற உறுப்புகளுக்குச் சேதம் ஏற்படாமல் இருக்க, சில சிறப்பு வடிவமைப்பு அம்சங்கள் அவசியமாகின்றன. குறிப்பாக, இணைப்பிகளில் உள்ள மின்முனைகள் (பின்ஸ்), முதலில் தரையை (கிரவுண்டு) இணைத்து, பின்னர் மின்திறன் மற்றும் தரவு சமிக்கைகளை இணைக்கும் வகையில் வெவ்வேறு நீளங்களில் மாற்றி அடுக்கப்பட்டிருக்கும். மேலும், உறுப்பு உள்ளே நுழையும்போது ஏற்படும் திடீர் உட்புகு மின்னோட்டத்தைக் கட்டுப்படுத்தவும், நிலைமின் வெளியேற்றத்தால் (ஈ.எஸ்.டி.) சேதம் ஏற்படாமல் பாதுகாக்கவும் சிறப்புச் சுற்றுகள் பயன்படுத்தப்படுகின்றன. இந்த நுட்பங்கள் மூலம், உயர் நம்பகத்தன்மை தேவைப்படும் சூழல்களில் கணினியின் தொடர்ச்சியான செயல்பாடு உறுதி செய்யப்படுகிறது.
# இலாயிட் அறிகுறி

**இலாயிட் அறிகுறி** (*Lloyd's sign*) என்பது மார்புக்கூட்டில் உள்ள விலா எலும்புகளில் கடைசி இணை எலும்பான 12ஆவது விலா எலும்புக்கும் முதுகெலும்புக்கும் இடையில் உள்ள முதுகில் ஆழமாகத் தட்டும்போது வலி ஏற்பட்டால் சிறுநீரகக் கல் அல்லது சிறுநீரகப் பாதை அழற்சி நோய் இருப்பதைக் குறிக்கும் அறிகுறியாகும். காசுட்ரோவெர்டிபிரல் கோணத் தொய்வு எனப்படும் முதுகின் இருபுறமும் பன்னிரண்டாவது விலா எலும்பிற்கும் முதுகெலும்பு நெடுவரிசைக்கும் இடையில் உருவாகும் கூர்மையான கோணத்தில் வலி இருக்கும் நோயை இது ஒத்திருக்கிறது. ஏனெனில் தட்டிப்பார்க்கும் இடம் கூர்மையான கோணம் இருக்குமிடம் என்பதால் இவ்வொற்றுமை தோன்றுகிறது. சாதாரண அழுத்தம் கொடுத்து தட்டும்போது வலி இருந்தால் இலாயிட் அறிகுறி என்றும் சற்று அழுத்தம் கொடுத்து தட்டும்போது வலி ஏற்பட்டால் அந்நிலை காசுட்ரோவெர்டிபிரல் கோணத் தொய்வு நோய் என்றும் பிரித்தறியப்படுகிறது.
# ரூஃபஸ் (மென்பொருள்)

**ரூஃபஸ்** *( Rufus - Reliable USB Formatting Utility, with Source )* என்பது கணினியில் தொடக்க வட்டாக (Bootable Disk) செயல்படும் நினைவக ஊடகங்களை உருவாக்கப் பயன்படும் ஒரு இலவச திறந்த மூல மென்பொருள். இதன் முக்கிய நோக்கம் செயல்முறை முறைமைகளை நிறுவ உதவும் துவக்க நினைவகங்களை உருவாக்குவதாகும். பொதுவாக ரூஃபஸ் மூலம் கடின வட்டில் செயல்பாட்டு முறைமை கோப்புகள் ஏற்றப்படுவதற்கு முன், வெளிப்புற நினைவக சாதனங்கள் மூலம் கணினி துவங்கும் வகையில் தயாரிக்கப்படுகின்றன. இது முக்கியமாக இயங்கு முறைமை கோப்புகளை (உதாரணமாக விண்டோஸ் அல்லது லினக்ஸ்) பின்பற்றும் வடிவத்தில் USB நினைவகங்களில் நிறுவப் பயன்படுகிறது.  
ரூஃபஸ் மென்பொருள் எளிதாகப் பயன்படும் வகையில் வடிவமைக்கப்பட்டுள்ளது. இதன் இடைமுகம் தெளிவானதும் பயனருக்கு தேவையான விருப்பங்கள் சுலபமாகப் புரியக்கூடியவையாகவும் உள்ளது. இதில் ISO கோப்புகளைத் தேர்ந்தெடுத்து அவற்றை நினைவக ஊடகங்களில் எழுதும் திறன் உள்ளது. இதன் மூலம் மின்னணு நிறுவல் வட்டுகள் தேவையில்லாமல், USB சாதனங்களிலிருந்து நேரடியாக இயங்கு முறைமையை நிறுவலாம்.  
இம்மென்பொருள் சிறிய அளவு கொண்டதாலும் வேகமாக இயங்குவதாலும் பரவலாகப் பயன்படுத்தப்படுகிறது. இது பல்வேறு வகையான கோப்பு அமைப்புகளையும், துவக்க வடிவங்களையும் ஆதரிக்கிறது. ரூஃபஸ் விண்டோஸ் இயக்க முறைமைகளில் இயங்கக்கூடியது மற்றும் பல மொழிகளில் கிடைக்கின்றது. இம்மென்பொருள் திறந்த மூல உரிமத்துடன் வெளியிடப்பட்டதால் யாரும் இதனை இலவசமாகப் பயன்படுத்தலாம். ரூஃபஸ் பல கணினி நிபுணர்களால், தொழில்நுட்ப வல்லுநர்களால் மற்றும் பொதுப் பயனர்களால் பரவலாக நம்பிக்கையுடன் பயன்படுத்தப்படும் ஒரு முக்கிய கருவியாகக் கருதப்படுகிறது.
# காசுட்ரோவெர்டிபிரல் கோணம்

**காசுட்ரோவெர்டிபிரல் கோணம்** (*Costovertebral angle*) என்பது விலா எலும்புகளின் கீழ்பகுதியும் முதுகெலும்பும் சேரும் இடத்தில் உருவாகும் கோணம் ஆகும். 12ஆவது விலா எலும்புக்கும் முதுகெலும்புக்கும் இடையில் முதுகின் இருபுறமும் இந்த விலாமுதுகெலும்புக் கோணம் உருவாகிறது.  
சிறுநீரகம் இந்த பகுதிக்கு கீழே நேரடியாக அமைந்துள்ளது. எனவே சிறுநீரக அழற்சி இருக்கும்போது, சாதாரண அழுத்தத்துடன் மர்பி தட்டல் தட்டும் போது வலி உண்டாகும். ஆனால் சற்று அழுத்தம் கொடுத்து தட்டும்போது வலி ஏற்பட்டால் அந்நிலை காசுட்ரோவெர்டிபிரல் கோணத் தொய்வு நோய் என்றும் அடையாளம் காணப்படுகிறது.
# மன்னனார் வம்சம்

**மன்னனார் வம்சம்** (*Mannanar dynasty*) இன்றைய கேரளாவின் கண்ணூர் மற்றும் காசர்கோடு மாவட்டங்களுக்கு அருகில் உள்ள மலபார் பகுதியில் ஆட்சி செய்து வந்த ஒரு ஈழவ வம்சமாகும். மன்னனார் அரண்மனையின் இடிபாடுகள் கூர்க்கின் மலைத்தொடர் எல்லைகளின் அடிவாரத்தில் இன்றும் காணப்படுகின்றன. மன்னனார் அல்லது அம்மச்சியார் போன்ற சிறப்பு பதவிகளையும் சலுகைகளையும் தலைவர் வகித்தார். மூன்றாவது பதவி நிலையில் இருந்த ஆட்சியாளர் வாழுண்ணவர் என்று அழைக்கப்பட்டார்.  
“மூத்தேதத் அரண்மனைகள்” என்ற பட்டத்துடன் மன்னனார் தலைவருக்கு சாதியில் ஏற்படும் மோதல்களைத் தீர்க்கும் அதிகாரம் இருந்தது. மேல்முறையீட்டிற்கான அதிகார வரம்பும் செயல்படுத்தப்பட்டது. குன்கி கேளப்பா மன்னனார் மற்றும் கிருஷ்ணன் வாழுண்ணவர் போன்ற தலைவர்கள் கிழக்கு மலைப்பாங்கான பகுதிகளான சிறக்கல் பகுதியில் நிலங்களை வைத்திருந்தனர். மேலும் பிற சாதிகளுக்கு அடைக்கலமும் கொடுத்தனர்.
# மன்னனார் வம்சம்

## வரலாறு

மன்னனார் வம்சம் வடக்கு மலபாரில் உள்ள தளிப்பறம்பாவின் வடகிழக்கில் உள்ள எருவேசியில் பல நூற்றாண்டுகளாக செழித்து வளர்ந்து வந்தது. “ஐந்து இடங்களின் ஆட்சியாளர்” என்று அழைக்கப்பட்ட இவர்களின் தலைவர், மூத்தேதத் அரண்மனை, எலைதத் அரண்மனை, புத்தன் அரண்மனை, புத்தியதத் அரண்மனை மற்றும் முண்டயா அரண்மனை ஆகிய ஐந்து அரண்மனைகளைக் கொண்டிருந்தனர். கோட்டை, அரண்மனை, சட்டசபை மண்டபம், நாடக அரங்கம் மற்றும் வாழும் மாளிகை போன்றவையும் இருந்தது. இவர்களது தனிப்பட்ட குடியிருப்பு “மன்னனார் கோட்டை” அல்லது “ராஜாவின் கோட்டை” என்ற பெயரில் அழைக்கப்பட்டது.
# மன்னனார் வம்சம்

## பிற்கால நிலைமை

மன்னனார்களில் கடைசி மன்னரான குஞ்ஞிகேளப்பன் கிபி 1901-1902-இல் இறந்தார். “அம்மச்சியார்” (வணக்கத்திற்குரிய தாய்) என்று மரியாதையுடன் அழைக்கப்படும் அவரது மனைவியும் அவரது இரண்டு குழந்தைகள் 1930-களில் உயிருடன் இருந்தனர். கேரளாவில் உள்ள மற்ற அரசர்களின் அரண்மனைகள் கோவிலகங்கள் அல்லது கொட்டாரங்கள் என்று அழைக்கப்படும்போது, மன்னனாரின் அரண்மனை மட்டுமே அரண்மனை என்று அழைக்கப்பட்டது.  
நம்பூதிரிகளின் செல்வாக்கு அதிகரித்தபோது, துரோகம், கற்பு இழப்பு மற்றும் மாசு விதிகளை மீறுதல் போன்ற குற்றங்களுக்காக தனது குடும்பத்திலிருந்து வெளியேற்றப்பட்ட நம்பூதிரி பெண்ணை தனது மனைவியாகவோ அல்லது தனது சகோதரியாகவோ பாதுகாப்பது மன்னனாரின் சமூகப் பொறுப்பாக ஆனது. ஆங்கிலேயர்களின் ஆட்சிக்குப் பிறகு இவர்களது தலைவர்களுக்கு வாரிசுகள் இல்லாததால் இவர்களது அரண்மனைகளும் மாளிகைகளும் புறக்கணிக்கப்பட்டன.
# மன்னனார் வம்சம்

## இதனையும் காண்க

- கோலாத்திரி
# சவாய் மாதோபூர் சட்டமன்றத் தொகுதி

**சவாய் மாதோபூர் சட்டமன்றத் தொகுதி** *(Sawai Madhopur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. இது தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சவாய் மாதோபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2018 | டேனிசு அப்ரார் | இந்திய தேசிய காங்கிரசு</br> |  |
| 2013 | இராச்குமாரி தியாகுமரி | பாரதிய ஜனதா கட்சி</br> |  |
| 2008 | அலாவுதீன் ஆசாத் | இந்திய தேசிய காங்கிரசு</br> |  |
| 2003 | கிரோடி லால் | பாரதிய ஜனதா கட்சி</br> |  |
| 1998 | யாசுமின் அப்ரார் | இந்திய தேசிய காங்கிரசு</br> |  |
| 1993 | நரேந்தர் கன்வார் | சுயேச்சை |  |
| 1990 | மோதி லால் | ஜனதா தளம் |  |
| 1985 | சுயேச்சை |  |  |
| 1980 | அன்சு ராச் | பாரதிய ஜனதா கட்சி</br> |  |
| 1977 | மன்சூர் அலி | ஜனதா கட்சி |  |
| 1972 | பரூக் காசன் | இந்திய தேசிய காங்கிரசு</br> | } |
# செரி டெலிமா எம்ஆர்டி நிலையம்

**செரி டெலிமா எம்ஆர்டி நிலையம்** (ஆங்கிலம்: *Sri Delima MRT station*; மலாய்: *Stesen MRT Sri Delima*) என்பது மலேசியா, கோலாலம்பூர், பத்து பகுதியில் அமைந்துள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் முதலாம் கட்ட கட்டுமானத்தின் கீழ் 2022 சூன் 16 அன்று திறக்கப்பட்டது. ஜிஞ்சாங் எம்ஆர்டி நிலையத்திற்கும்; கம்போங் பத்து எம்ஆர்டி நிலையத்திற்கும் இடையில் அமைந்துள்ள இந்த நிலையத்தின் அடையாளக் குறியீடு ஆகும். கிள்ளான் பள்ளத்தாக்கிலுள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்குமாடி அமைப்பைக் கொண்டது.
# செரி டெலிமா எம்ஆர்டி நிலையம்

## வரலாறு

இந்த நிலையம் கட்டப்படுவதற்கு முன்பு சுங்கை பூலோ-செர்டாங்-புத்ராஜெயா வழித்தட அமைப்பில் (தற்போது புத்ராஜெயா வழித்தடம்) இந்த செரி டெலிமா எம்ஆர்டி நிலையமும் ஒரு பகுதியாக அமையும் என 2016 செப்டம்பர் 15-ஆம் தேதி எம்ஆர்டி நிறுவனம் அறிவித்தது. அதன் பின்னர் இந்த செரி டெலிமா எம்ஆர்டி நிலையம்; புத்ராஜெயா வழித்தடத்தின் வடக்குப் பகுதியில் ஓர் உயர்ம்ட்ட நிலையமாக உருவாக்கப்பட்டது.  
செரி டெலிமா எம்ஆர்டி நிலையம் சூன் 16, 2022-இல் பொதுமக்களுக்குத் திறக்கப்பட்டு, செயல்பாடுகளைத் தொடங்கியது. மேலும் அதே காலக்கட்டத்தில், குவாசா டாமன்சாரா எம்ஆர்டி நிலையம் தொடங்கி கம்போங் பத்து எம்ஆர்டி நிலையம் வரையிலான புத்ராஜெயா வழித்தடத்தின் பிற நிலையங்களும் செயல்படத் தொடங்கின.
# செரி டெலிமா எம்ஆர்டி நிலையம்

## நிலைய அமைவு

இந்த நிலையம் கோலாலம்பூர், ஜிஞ்சாங் - கெப்போங், தாமான் செரி டெலிமா, ஜாலான் பெசார் சாலையில், ( மலேசிய கூட்டரசு சாலை 54) அமைந்துள்ளது. இந்த நிலையத்திற்கு அருகில் கம்போங் பாரு ஜிஞ்சாங் செலாத்தான் *(Kampung Baru Jinjang Selatan),* தாமான் செரி டெலிமா *(Taman Sri Delima),* தாமான் பத்து, தாமான் ஜிஞ்சாங் பாரு, ஜிஞ்சாங் செலாத்தான் சீனப்பள்ளி *(SJK (C) Jinjang Selatan),* ராஜா அப்துல்லா தேசிய உயர்நிலைப்பள்ளி *(SMK Raja Abdullah),* ஜிஞ்சாங் தீயணைப்பு மீட்பு நிலையம் *(Balai Bomba dan Penyelamat Jinjang)* போன்ற இடங்கள் உள்ளன.
# செரி டெலிமா எம்ஆர்டி நிலையம்

## நிலைய அமைவிடம்

செரி டெலிமா எம்ஆர்டி நிலையம் அடுக்கு மாடி அமைப்பைக் கொண்ட ஒரு நிலையமாகும். தரை மட்டத்திலிருந்து இரண்டு நிலைகளைக் கொண்டு உயர்த்தப்பட்ட நிலைய வடிவமைப்பைக் கொண்டது. முதல் நிலை இணைப்புவழி *(Concourse)* தளமாகும்; இரண்டாம் நிலையின் மேல் தளத்தில் இரட்டை வழித்தடங்களும்; ஒரு தீவு மேடையில் இரண்டு நடைமேடைகளும் உள்ளன.  
ஜிஞ்சாங் நிலைய வழித்தடத்தின் முனையத்திற்குச் செல்ல இரண்டு நடைமேடைகள் உள்ளன; **நடைமேடை 1** **புத்ராஜெயா** சென்ட்ரலுக்கும், **நடைமேடை 2** **குவாசா டாமன்சாரா** எம்ஆர்டி நிலையத்திற்கும் பயன்படுத்தப் படுகின்றன.
# செரி டெலிமா எம்ஆர்டி நிலையம்

## நிலைய அமைவிடம்

### நிலைய அமைப்பு

| <span style=color:#FACA05>**PY வடக்கு திசை**</span> | ← → |  |
| --- | --- | --- |
| **L1** | இணைப்புவழி |  |
| **G** | தரை நிலை | } |  
நிலையத்தின் மேல் பகுதியில் **1** தீவு மேடையில் **2** நடைமேடைகள் உள்ளன.
- **நடைமேடை 1** - புத்ராஜெயா சென்ட்ரல்
- **நடைமேடை 2** - குவாசா டாமன்சாரா எம்ஆர்டி நிலையம்
# செரி டெலிமா எம்ஆர்டி நிலையம்

## வெளியேறும் வழிகள் - நுழைவாயில்கள்

| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** |  |  |  |
| **<span>B</span>** | தெற்கு பகுதி | **ஜம்பு மேரா சாலை**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) கெப்போங் பிரேம் வணிக வளாகம் (→) தாமான் செரி டெலிமா (→) தாமான் பத்து |  |
| **<span>C</span>** | கிழக்கு பகுதி | **ஜிஞ்சாங் பெர்மாய் சாலை 2**
ஊட்டி பேருந்து நிறுத்தம் (→) வாடகை தனியார் வாகனங்கள் நிறுத்தம் (→) ஜிஞ்சாங் பெர்மாய் (→) கெப்போங் மின்சார வாரிய தலைமையகம் | } |
# செரி டெலிமா எம்ஆர்டி நிலையம்

## பேருந்து சேவைகள்

| செரி டெலிமா எம்ஆர்டி நிலையம்
நுழைவாயில் B | தாமான் கோக் டோ | ஜம்பு சாலை
தாமான் செஜாத்திரா
தாமான் சியூ |  |
| --- | --- | --- | --- |
| செரி டெலிமா எம்ஆர்டி நிலையம்
நுழைவாயில் C | தாமான் வாயூ <big>↺</big> |  |  |
| தாமான் படாசான் நிறுத்தம் | செரி டெலிமா எம்ஆர்டி நிலையம்
நுழைவாயில் B | 2/17 சாலை; 15/34c சாலை; ஜிஞ்சாங் மருத்துவகம்; பெந்தேங் பெராட் சாலை; தாமான் அமான் புத்ரா; தெபிங் தீமோர் சாலை | } |
# செரி டெலிமா எம்ஆர்டி நிலையம்

## காட்சியகம்

**செரி டெலிமா எம்ஆர்டி நிலையக் காட்சிப் படங்கள் (2022)**
# பாலகொடா

**பாலகொடா** (*Balagoda*) என்பது இந்தியாவின் ஒடிசா மாநிலத்திலுள்ள கேந்துசர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும். போலானி என்ற பெயராலும் இந்த நகரம் அறியப்படுகிறது.
# பாலகொடா

## புவியியல்

. என்ற அடையாள ஆள்கூறுகளில் பாலகொடா நகரம் கடல் மட்டத்திலிருந்து 457 மீட்டர் அல்லது 1499 அடி உயரத்தில் அமைந்துள்ளது.
# பாலகொடா

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலகொடா நகரத்தின் மக்கள் தொகை 11,830 ஆகும். இம்மக்கள் தொகையில் ஆண்கள் 53% ஆகவும் பெண்கள் 47%. ஆகவும் இருந்தனர். இந்நகரத்தின் சராசரி கல்வியறிவு விகிதம் 63% ஆக இருந்தது. இது தேசிய சராசரியான 59.5% என்பதை விட அதிகமாகும். ஆண்களில் 72% மற்றும் பெண்களில் 52% கல்வியறிவு பெற்றவர்களாக இருந்தனர். மக்கள் தொகையில் 14% பேர் 6 வயதுக்குட்பட்டவர்களாகவும் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலகொடா நகரத்தின் மக்கள் தொகை 2707 குடும்பங்களில் 11,708 ஆகும். இம்மக்கள் தொகையில் ஆண்கள் 6152 ஆகவும் பெண்கள் 5556 ஆகவும் இருந்தனர். இந்நகரத்தின் சராசரி கல்வியறிவு விகிதம் 71.9% ஆக இருந்தது. இது தேசிய சராசரியான 68.2% என்பதை விட அதிகமாகும். ஆண்களில் 81.1% மற்றும் பெண்களில் 61.74% கல்வியறிவு பெற்றவர்களாக இருந்தனர். மக்கள் தொகையில் 15% பேர் 6 வயதுக்குட்பட்டவர்களாகவும் இருந்தனர்.
# பாலிமேலா

**பாலிமேலா** (*Balimela*) என்பது இந்தியாவின் ஒடிசா மாநிலத்திலுள்ள மால்காங்கிரி மாவட்டத்தில் அமைந்திருக்கும் ஒரு நகரப் பஞ்சாயத்து கிராமம் ஆகும். இங்கு ஒடியா உள்ளூர் மொழியாகப் பேசப்படுகிறது. பாலிமேலா சித்ரகொண்டா சட்டமன்றத் தொகுதியின் கீழ் வருகிறது.
# பாலிமேலா

## புவியியல்

. என்ற அடையாள ஆள்கூறுகளில் பாலிமேலா கிராமம் கடல் மட்டத்திலிருந்து 418 மீட்டர் அல்லது 1371 அடி உயரத்தில் அமைந்துள்ளது. பாலிமேலா மலைகளால் சூழப்பட்டுள்ளது என்பதால் இங்கு போதுமான மழை பெய்யவும் வாய்ப்புள்ளது. கோடையில், வெப்பநிலை 45 °செல்சியசு வெப்பநிலை மேல் இருக்கும்.
# பாலிமேலா

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலிமேலா கிராமத்தின் மக்கள் தொகை 11,500 ஆகும். இம்மக்கள் தொகையில் ஆண்கள் 52% ஆகவும் பெண்கள் 48%. ஆகவும் இருந்தனர். இந்நகரத்தின் சராசரி கல்வியறிவு விகிதம் 57% ஆக இருந்தது. இது தேசிய சராசரியான 59.5% என்பதை விட குறைவாகும். ஆண்களில் 60% மற்றும் பெண்களில் 40% கல்வியறிவு பெற்றவர்களாக இருந்தனர். மக்கள் தொகையில் 13% பேர் 6 வயதுக்குட்பட்டவர்களாகவும் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி பாலிமேலா நகரத்தின் மக்கள் தொகை 11,796 ஆகும். இம்மக்கள் தொகையில் ஆண்கள் 6023 ஆகவும் பெண்கள் 5773 ஆகவும் இருந்தனர். இந்நகரத்தின் சராசரி கல்வியறிவு விகிதம் 71.73% ஆக இருந்தது. இது தேசிய சராசரியான 72.87% என்பதை விட குறைவாகும். ஆண்களில் 81.83% மற்றும் பெண்களில் 61.23% கல்வியறிவு பெற்றவர்களாக இருந்தனர். மக்கள் தொகையில் 14.34% பேர் 6 வயதுக்குட்பட்டவர்களாகவும் இருந்தனர்.
# சபரீசன் வேதமூர்த்தி

**சபரீசன் வேதமூர்த்தி** (பிறப்பு: சூலை 17, 1976) ஒரு இந்திய தொழில்முனைவோரும், தமிழக முதல்வர் மு. க. ஸ்டாலினின் மருமகனும் ஆவார். சபரீசன், தனியார் விண்வெளி தொழில்நுட்பத்துறை ஈடுபாட்டிற்காகவும் இந்தியா மற்றும் அயல்நாடுகளில் திராவிட ஆய்வுத்துறை கல்வி நன்கொடை நடவடிக்கைகளுக்காகவும் அறியப்படுகிறார்.
# சபரீசன் வேதமூர்த்தி

## அரசியல் வாழ்க்கை

சபரீசன், திமுக கட்சி மற்றும் குறிப்பாக முதல்வர் மு. க. ஸ்டாலின் தலைமைக்கு வியூக வகுப்பாளாராவும், ஆலோசனை மற்றும் ஒருங்கிணைப்பாளராகவும் உள்ளார் . தொழில்நுட்பம் சார்ந்த பிரச்சார அணுகுமுறைகள் மற்றும் சமூக ஊடக ஈடுபாடு மூலம் டிஜிட்டல் முன்னெடுப்புகளில் கவனம் செலுத்தி, திமுகவை நவீனமயமாக்குவதில் திரைக்குப் பின்னால் இருந்து பணியாற்றிவருகிறார் .
2021 சட்டமன்றத் தேர்தலுக்கான திமுக மற்றும் அரசியல் வியூக வகுப்பாளர் பிரசாந்த் கிஷோரின் ஐபேக் நிறுவனம் இடையேயான ஒத்துழைப்பை சபரீசன் உருவாக்கினார் , இது 2021 சட்டமன்றத் தேர்தலில் திமுக கட்சியின் தேர்தல் வெற்றிக்கு வழிவகுத்தது .
# சபரீசன் வேதமூர்த்தி

## தொழில்

### விண்வெளி தொழில்நுட்பம்

2024 ஆம் ஆண்டில், இந்தியாவின் முதல் துறை சார்ந்த தனியார் விண்வெளி தொழில்நுட்ப நிறுவனமான வானம் நிறுவனத்தை இணைந்து நிறுவினார் . முன்னாள் இஸ்ரோ விஞ்ஞானி நம்பி நாராயணன் போன்ற இந்திய விஞ்ஞானிகளின் உதவியுடன் தமிழ்நாட்டில் இளம் விண்வெளி தொழில்முனைவோர்களுக்கு வழிகாட்டுதல் அளிப்பதே வானம் நிறுவனத்தின் நோக்கமாகும் , மேலும் தொழிலதிபர் ரவி மரிவாலா மற்றும் நடிகர் ர. மாதவன் ஆகியோரைக் கொண்ட ஆலோசனைக் குழுவும் இதில் அடங்கும் . வேகமாக முன்னேறி வரும் விண்வெளி தொழில்நுட்பத் துறையில் அடுத்த தலைமுறையை ஆதரிப்பதே இம் முயற்சியின் நோக்கமாகும்.
# சபரீசன் வேதமூர்த்தி

## தொழில்

### தொடக்க நிறுவனங்களுக்கான ஆதரவு

வளர்ந்து வரும் தொழில்நுட்ப புத்தொழில் நிறுவனங்களுக்கு, குறிப்பாக இரண்டாம் மற்றும் மூன்றாம் நிலை நகரங்களைச் சார்ந்த தொழில்முனைவோர்களுக்கு ஊக்கமளிக்கும் விதை என்கிற ஆலோசனைக் குழுவில் சபரீசன் உள்ளார் . இவ்வழிகாட்டுதல் தொடக்க நிலை நிறுவனங்களுக்கான மையமாக தமிழ்நாடு மாநிலம் உருவாகும் என எதிர்பார்க்கப்படுகிறது .
# சபரீசன் வேதமூர்த்தி

## தொண்டு மற்றும் கல்வி பங்களிப்புகள்

### கேம்பிரிட்ஜ் பல்கலைக்கழகத்திற்கு மானியம்

ஜூன் 2025 ஆண்டில், சபரீசன் தனது மனைவியுடன் சேர்ந்து இங்கிலாந்து கேம்பிரிட்ஜ் பல்கலைக்கழகத்திற்கு ஒரு பெரிய கல்வி நன்கொடையினை அறிவித்தார் . இந்த நன்கொடை நிரந்தர முனைவர் பட்ட மாணவர் சேர்க்கைக்கும், தமிழ்நாட்டில் பொதுக் கொள்கை, அரசியல் மற்றும் பொருளாதார வளர்ச்சியில் திராவிட இயக்கத்தின் தாக்கத்தை மையமாகக் கொண்ட தொடர்ச்சியான ஆராய்ச்சிகளுக்கு உதவும் . தமிழ்நாடு முன்னாள் முதலமைச்சரும் திராவிட இயக்கத்தவருமான மு. கருணாநிதியின் நினைவாக உருவாக்கப்பட்ட கேம்பிரிட்ஜில் உள்ள மு. கருணாநிதி உதவித்தொகை, சமூகம் மற்றும் பொருளாதாரத்தில் பின்தங்கிய மாணவர்களுக்கு பயனளிக்கும் என்றும், தமிழ்நாட்டின் வளர்ச்சி மாதிரி மற்றும் சமூக நீதி நெறிமுறைகள் பற்றிய உலகளாவிய புரிதலை ஊக்குவிக்கும் என்றும் எதிர்பார்க்கப்படுகிறது . உள்ளடக்கம், சமத்துவம், மக்கள் நலன் மற்றும் அடித்தள அரசியல் போன்ற அடிக்கருத்தியலில் கவனம் செலுத்தி, தமிழக பொருளாதாரம் குறித்த உலகளாவிய புரிதலை விரிவுபடுத்துவதே இந்த முயற்சியின் நோக்கமாகும் .
# சபரீசன் வேதமூர்த்தி

## தொண்டு மற்றும் கல்வி பங்களிப்புகள்

### கல்வி பங்களிப்புகள்

லண்டனில் உள்ள ஓரியண்டல் மற்றும் ஆப்பிரிக்க ஆய்வு பள்ளி நூலகத்தில் ஒரு பிரத்யேகப் பகுதியை நிறுவுவதற்காக, சபரீசனிடமிருந்து SOAS லண்டன் பல்கலைக்கழகம் 200 புத்தகங்களைப் பெற்றது . இந்த முயற்சி சர்வதேச மாணவர்கள் மற்றும் ஆராய்ச்சியாளர்களுக்கு திராவிட இலக்கியத்தை அணுகக்கூடியதாக மாற்றுவதை நோக்கமாகக் கொண்டுள்ளது.  
டிசம்பர் 5, 2025 அன்று, லண்டன் SOAS பல்கலைக்கழகம் அம்பேத்கர்-கலைஞர் என்ற மூன்று மாத உதவித்தொகையினை அறிமுகப்படுத்தியது. இவ்வுதவித்தொகை இந்தியாவின் தமிழ்நாட்டைச் சேர்ந்த மாணவர்களுக்கு சமூக நீதி மற்றும் கூட்டாட்சி பாடங்களில் ஆராய்ச்சி மற்றும் தொழில்முறை திறன் மேம்பாடு ஆகியவற்றிற்கு உதவும் என்று கூறப்பட்டுள்ளது.  
இவ்வுதவித்தொகை இந்தியத் தலைவர்களான பி.ஆர். அம்பேத்கர் மற்றும் மு. கருணாநிதி அவர்களின் பெயரிடப்பட்டது. ஜூன் 2025 அன்று கேம்பிரிட்ஜ் பல்கலைக்கழகத்தில் உருவாக்கப்பட்ட மு. கருணாநிதி உதவித்தொகைக்கு அடுத்தபடியாக இது இரண்டாவது உதவித்தொகை ஆகும்.
# சபரீசன் வேதமூர்த்தி

## குடும்பம்

சபரீசன் வேதமூர்த்தி 1976 ஜூலை 17 ஆம் தேதி தமிழ்நாட்டின் சென்னையில் பிறந்தார் . அவரது சொந்த ஊர் திருநெல்வேலி. அவர் தமிழக முதல்வர் மு. க. ஸ்டாலினின் மகள் செந்தாமரை ஸ்டாலினை மணந்தார், அவர்களுக்கு இரண்டு குழந்தைகள் உள்ளனர். அவரது தந்தை வேதமூர்த்தி 11 செப்டம்பர் 2025 அன்று சென்னையில் 80 வயதில் உடல்நலக்குறைவால் காலமானார் .
# தைடாரி

**தைடாரி** (*Daitari*) என்பது இந்தியாவின் ஒடிசா மாநிலத்திலுள்ள கேந்துசர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும்.
# தைடாரி

## புவியியல்

. என்ற அடையாள ஆள்கூறுகளில் தைடாரி நகரம் கடல் மட்டத்திலிருந்து 550 மீட்டர் அல்லது 1804 அடி உயரத்தில் அமைந்துள்ளது.
# தைடாரி

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி தைடாரி நகரத்தின் மக்கள் தொகை 4239 ஆகும். இம்மக்கள் தொகையில் ஆண்கள் 54% ஆகவும் பெண்கள் 46%. ஆகவும் இருந்தனர். இந்நகரத்தின் சராசரி கல்வியறிவு விகிதம் 69% ஆக இருந்தது. இது தேசிய சராசரியான 59.5% என்பதை விட அதிகமாகும். ஆண்களில் 78% மற்றும் பெண்களில் 60% கல்வியறிவு பெற்றவர்களாக இருந்தனர். மக்கள் தொகையில் 11% பேர் 6 வயதுக்குட்பட்டவர்களாகவும் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி தைடாரி நகரத்தின் மக்கள் தொகை 2707 குடும்பங்களில் 4,065 ஆகும். இம்மக்கள் தொகையில் ஆண்கள் 2162 ஆகவும் பெண்கள் 1903 ஆகவும் இருந்தனர். இந்நகரத்தின் சராசரி கல்வியறிவு விகிதம் 82.81.9% ஆக இருந்தது. இது தேசிய சராசரியான 72.87% என்பதை விட அதிகமாகும். ஆண்களில் 92.26% மற்றும் பெண்களில் 71.74% கல்வியறிவு பெற்றவர்களாக இருந்தனர். மக்கள் தொகையில் 13.55% பேர் 6 வயதுக்குட்பட்டவர்களாகவும் இருந்தனர்.
# மும்பை எண்ணெய் சுத்திகரிப்பு ஆலை (எச்பிசிஎல்)

நிறுவனத்திற்கு சொந்தமான மும்பை பாறை எண்ணெய் சுத்திகரிப்பு ஆலை]]  
**எச்பிசிஎல் மும்பை எண்ணெய் சுத்திகரிப்பு ஆலை** (*HPCL Mumbai refinery*), இந்துஸ்தான் பெட்ரோலியம் நிறுவனத்திற்கு சொந்தமான பாறை எண்ணெய் சுத்திகரிப்பு ஆலை ஆகும்.
# மும்பை எண்ணெய் சுத்திகரிப்பு ஆலை (எச்பிசிஎல்)

## வரலாறு

1954ஆம் ஆண்டில் எஸ்ஸோ ஸ்டாண்டர்டு நிறுவனத்தால் நிறுவப்பட்ட இவ்வாலை துவக்கத்தில் ஆண்டிற்கு 1.25 மில்லியன் டன் பாறை எண்ணெய்யை சுத்திகரித்தது. 1974ஆம் ஆண்டில் இந்திய அரசின் பொதுத்துறை நிறுவனமான இந்துஸ்தான் பெட்ரோலியம் நிறுவனம் இந்நிறுவனத்தை கையகப்படுத்தியது.  
இவ்வாலை தற்போது ஆண்டிற்கு 9.5 மில்லியன் டன் பாறை எண்ணெய்யை சுத்திகரிக்கிறது.
# மும்பை எண்ணெய் சுத்திகரிப்பு ஆலை (எச்பிசிஎல்)

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாறை எண்ணெய் சுத்திகரிப்பு ஆலை
- பாறை எண்ணெய்
# காலியாபாலி

**காலியாபாலி** (*Khaliapali*) என்பது இந்தியாவின் ஒடிசா மாநிலத்திலுள்ள சுபர்ணபூர் மாவட்டத்தில் அமைந்திருக்கும் கணக்கெடுப்பில் உள்ள நகரமாகும்.  
காலியாபாலியின் பிரபலமானவர்களில் கோண்டு துறவி பீமா போய்யும் ஒருவராவார். விச்சயதசமி என்றும் அழைக்கப்படும் தசரா கொண்டாட்டம் இக்கிராமத்தில் மிகவும் பிரமாண்டமாக கொண்டாடப்படுகிறது. மாவட்டம் முழுவதிலுமிருந்து ஆயிரக்கணக்கான வழிபாட்டாளர்களை இதற்காக இங்கு வருகின்றனர்.
# காலியாபாலி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி காலியாபாலி கிராமத்தின் மக்கள் தொகை 6865 ஆகும். 2001 ஆம் ஆண்டு இக்கிராமத்தின் மக்கள்தொகை 5257 ஆக இருந்தது. 2011 ஆம் ஆண்டு மக்கள் தொகையில் ஆண்கள் 51% ஆகவும் பெண்கள் 49%. ஆகவும் இருந்தனர். இந்நகரத்தின் சராசரி கல்வியறிவு விகிதம் 72% ஆக இருந்தது. மக்கள் தொகையில் 13% பேர் 6 வயதுக்குட்பட்டவர்களாகவும் இருந்தனர்.
# கண்டார் சட்டமன்றத் தொகுதி

**கண்டார் சட்டமன்றத் தொகுதி** *(Khandar Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சவாய் மாதோபூர் மாவட்டத்தில் அமைந்துள்ளது. கண்டார், தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.
# கண்டார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராம் கோபால் | இந்திய தேசிய காங்கிரசு</br> |  |
| 1977 | சுன்னி லால் | ஜனதா கட்சி |  |
| 1980 | பாரதிய ஜனதா கட்சி</br> |  |  |
| 1985 | இராம் கோபால் சிசோடியா | இந்திய தேசிய காங்கிரசு</br> |  |
| 1990 | சுன்னி லால் | rowspan=2 | பாரதிய ஜனதா கட்சி</br> |
| 1993 | அரி நாராயண் |  |  |
| 1998 | அசோக் | rowspan=3 | இந்திய தேசிய காங்கிரசு</br> |
| 2003 |  |  |  |
| 2008 |  |  |  |
| 2013 | சிதேந்திர குமார் கோத்வால் | பாரதிய ஜனதா கட்சி</br> |  |
| 2018 | அசோக் | இந்திய தேசிய காங்கிரசு</br> |  |
| 2023 | } |  |  |
# பச்பத்திரா எண்ணெய் சுத்திகரிப்பு ஆலை

**பச்பத்திரா எண்ணெய் சுத்திகரிப்பு ஆலை** (*Pachpadra Refinery*)இந்துஸ்தான் பெட்ரோலியம் (74%) மற்றும் இராஜஸ்தான் அரசு (26%) கூட்டு முயற்சியில் நிறுவப்படவுள்ள பாறை எண்ணெய் சுத்திகரிப்பு ஆலை ஆகும். இவ்வாலை இராஜஸ்தான் மாநிலத்தின் பலோத்ரா மாவட்டத்தில் உள்ள பச்பத்திரா வருவாய் வட்டத்தின் தலைமையிடமான *பச்பத்திரா* எனும் ஊரில் 2024ஆம் ஆண்டில் நிறுவப்பட்டது  
இவ்வாலை இன்னும் செயற்பாட்டிற்கு வராமல் உள்ளது. இருப்பினும் இவ்வாலை ஆண்டிற்கு 6 மில்லியன் டன் பாறை எண்ணெய்யை சுத்திகரிக்கும் ஆற்றல் கொண்டதாக வடிவமைக்கப்பட்டுள்ளது.. மேலும் இவ்வாலையில் பெட்ரோலிய வேதிபொருட்களும் உற்பத்தி செய்யப்பட உள்ளது.
# பச்பத்திரா எண்ணெய் சுத்திகரிப்பு ஆலை

## ஆலை கட்டமைப்பின் முன்னேற்றம்

சூலை 2025ல் இவ்வாலையின் பெட்ரோலிய வேதிப் பொருட்கள் உற்பத்தி அலகு முடிவுறும் தருவாயில் உள்ளது.செப்டம்பர் 2025ல் இவ்வாலைக்கும், தொடருந்து நிலையத்திற்கும் இடையே இருப்புப்பாதை போடும் பணி நிறைவுற்றுள்ளது.
# பச்பத்திரா எண்ணெய் சுத்திகரிப்பு ஆலை

## இதனையும் காண்க

- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாறை எண்ணெய் சுத்திகரிப்பு ஆலை
- பாறை எண்ணெய்
# ஜான் கிளார்க்

**ஜான் கிளார்க்** (*John Clarke*, பிறப்பு: 10 பெப்ரவரி 1942) என்பவர் இங்கிலாந்தைச் சேர்ந்த இயற்பியலாளர் ஆவார். இவர் பெர்க்லியில் உள்ள கலிபோர்னியா பல்கலைக்கழகத்தில் இயற்பியல் பேராசிரியர் ஆவார்.
# ஜான் கிளார்க்

## வாழ்க்கை

கிளார்க், கேம்பிரிச்சுப் பல்கலைக்கழகத்தில், அதாவது கேம்பிரிட்ஜ் கிறிஸ்து கல்லூரியிலும் கேம்பிரிச்சு டார்வின் கல்லூரியிலும், 1964, 1968, 1968 ஆம் ஆண்டுகளில் இயற்பியலில் இளநிலை, முதுநிலை, முனைவர் பட்டங்களைப் பெற்றுள்ளார்.
# ஜான் கிளார்க்

## ஆய்வு

கிளார்க் மீக்கடத்துத்திறன், மீக்கடத்தும் மின்னணுவியலில் ஆராய்ச்சி செய்து வருகிறார். குறிப்பாக காந்தப் பாய்வின் மிக உணர்திறன் கண்டறிதல்களான மீக்கடத்தும் குவாண்டம் குறுக்கீடு சாதனங்களின் வளர்ச்சி மற்றும் பயன்பாட்டில் இவரது ஆய்வுகள் உள்ளன. கரும்பொருளின் சாத்தியமான கூறுகளில் ஒன்றான அச்சுகளைத் தேட குவாண்டம்-இரைச்சல் வரையறுக்கப்பட்ட பெருக்கிகளாக உள்ளமைக்கப்பட்ட மீள்கடத்தும் குவாண்டம் குறுக்கீடு சாதனங்களைப் பயன்படுத்துவதிலும் இவர் பணியாற்றியுள்ளார்.
# ஜான் கிளார்க்

## கௌரவங்களும் விருதுகளும்

கிளார்க் ஆல்ஃபிரட் பி. ஸ்லோன் நிதியுதவி (1970–72), கக்கன்கெய்ம் ஆய்வு நிதியுதவி (1977-78) ஆகியவற்றைப் பெற்றார்.<sup>&#x5B; *<span title="This claim needs references to reliable sources. (October 2025)">சான்று தேவை</span>* &#x5D;</sup> கிளார்க் 1986இல் அரச கழகத்தின் ஆய்வுறுப்பினராகத் தேர்ந்தெடுக்கப்பட்டார். 2004இல் கக்கிசு பதக்கம் வழங்கப்பட்டது. இவர் 2017இல் அமெரிக்க தத்துவ சங்கத்தின் உறுப்பிராகத் தேர்ந்தெடுக்கப்பட்டார்.  
மின்சுற்றில் மேக்ரோஸ்கோபிக் குவாண்டம் மெக்கானிக்கல் சுரங்கப்பாதை மற்றும் ஆற்றல் அளவீட்டைக் கண்டுபிடித்ததற்காக கிளார்க்கிற்கு 2025ஆம் ஆண்டு இயற்பியலுக்கான நோபல் பரிசு வழங்கப்பட்டது.
# ஜான் கிளார்க்

## முழு பட்டியல்

- 1998ஆம் ஆண்டு அளவீட்டு அறிவியலில் முன்னேற்றத்திற்கான ஜோசப் எப். கீத்லி விருது.
- 1999ஆம் ஆண்டு இயற்பியலுக்கான காம்சுடாக் பரிசு
- கக்கிசு பதக்கம் 2004
- மிசியசுகுவாண்டம் பரிசு 2021
- இயற்பியலுக்கான நோபல் பரிசு 2025
# குழந்தை மருத்துவ ஆராய்ச்சி சங்கம்

**குழந்தை மருத்துவ ஆராய்ச்சி சங்கம்** (*Society for Pediatric Research*) என்பது பலதரப்பட்ட குழந்தை மருத்துவ ஆராய்ச்சியாளர்களைக் கொண்ட ஒரு பன்னாட்டு சங்கமாகும். இந்த சங்கம் நான்கு சுயாதீன பிராந்திய சங்கங்களுடன் செயல்படுகிறது: கிழக்கு, மத்திய மேற்கு, தெற்கு மற்றும் மேற்கு குழந்தை மருத்துவ ஆராய்ச்சி சங்கங்கள் என்பன அந்த பிராந்திய சங்கங்களாகும். குழந்தை மருத்துவ ஆராய்ச்சி சங்கம் அமெரிக்க குழந்தை மருத்துவ சங்கத்துடன் இனைந்துள்ள ஒரு கூட்டு சங்கமாகும்.
# பச்பத்திரா

**பச்பத்திரா** (*Pachpadra*), இந்தியாவின் இராஜஸ்தான் மாநிலத்தின் பலோத்ரா மாவட்டத்தில் உள்ள பச்பத்திரா வருவாய் வட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது மாவட்டத் தலைமையிடமான பலோத்ரா நகரத்திலிருந்து 11 கிலோமீட்டர் தொலைவில் உள்ளது. பச்பத்திராவில்
இந்துஸ்தான் பெட்ரோலியம் நிறுவனத்திற்கு சொந்தமான பச்பத்திரா எண்ணெய் சுத்திகரிப்பு ஆலை உள்ளது. இதனருகே அமைந்த தொடருந்து நிலையம்]] பலோத்ரா நகரத்தில் உள்ளது.
# பச்பத்திரா

## மக்கள் தொகை

2011ஆம் ஆண்டின் கணக்கெடுப்பின்படி, பச்பத்திரா கிராமத்தின் மொத்த மக்கள் தொகை 9191 ஆகும்.
# பச்பத்திரா

## இதனையும் காண்க

- பச்பத்திரா எண்ணெய் சுத்திகரிப்பு ஆலை
# மிசேல் தெவோரே

**மிசேல் தெவோரே** (*Michel Devoret*, பிறப்பு: 1953) பிரெஞ்சு இயற்பியலாளரும் யேல் பல்கலைக்கழகத்தில் எப். டபுள்யூ பெய்னெக் பயன்முறை இயற்பியல் பேராசிரியரும் ஆவார். இவர் யேலில் உள்ள பயன்பாட்டு இயற்பியல் மீச்சிறுபொருள் உருவாக்க ஆய்வகத்தின் இயக்குநராகவும் பதவி வகிக்கிறார். தற்போது, இவர் கூகிள் குவையம் செயற்கை நுண்ணறிவில் தலைமை அறிவியலாளராகவும் உள்ளார். பெரியல் புரை ஊடுருவு மின்னோட்டம், ஒற்றை-எலக்ட்ரான் எக்கி ஆகியவற்றில் மேற்கொண்ட முன்னோடிப் பணிகளுக்காகவும், சுற்று குவையம் மின்னியக்கவிசையியல், மின்னியக்க அணுவியல் துறைகளைத் தொடங்குவதற்கான புதிய பங்களிப்புகளுக்காகவும் இவர் அறியப்படுகிறார்.  
மீக்கடத்துத்திறன் துறையில் இவரது பணிகளுக்காக 2025ஆம் ஆண்டு தெவோரேவிற்கு இயற்பியலுக்கான நோபல் பரிசு அறிவிக்கப்பட்டுள்ளது.
# மிசேல் தெவோரே

## ஆராய்ச்சி

ஏ. மார்பிள்சுடோனுடன் இணைந்து குவையம் தகவல் குறித்த இவரது பணி, குவாண்டம் பின்னல் விளைவாக சில தகவல் தொடர்பு அலைவரிசைகளில் ஓர் அதிவேக குவைய மேம்பாட்டைக் காட்டியுள்ளது (குவையம் போலி-தொலைவிலுணர்தலலையும் பார்க்கவும்). <sup>&#x5B; *<span title="This claim needs references to reliable secondary sources. (October 2025)">முதன்மை அல்லாத மூல தேவை</span>* &#x5D;</sup>
# மிசேல் தெவோரே

## கௌரவங்களும் விருதுகளும்

2021ஆம் ஆண்டில், மிசியசு குவையம் பரிசு தெவோரெட், ஜான் கிளார்க், யசுனோபு நகமுரா ஆகியோருக்கு கூட்டாக வழங்கப்பட்டது.  
பல விருதுகளுக்கு மேலதிகமாக, "மீக்கடத்தும் குவிட்கள் மற்றும் நுண்ணலை ஒளியன்கள்களை பின்ன வைப்பதின் அடிப்படை, முன்னோடி சோதனை முன்னேற்றங்கள், குவையம் தகவல் செயலாக்கத்தில் இவற்றின் பயன்பாடு" ஆகியவற்றிற்காக 2013ஆம் ஆண்டில் ஜான் இசுடீவர்ட் பெல் பரிசு (இராபர்ட் ஜே. இசுகோல்காஃப் உடன் பகிர்ந்து கொள்ளப்பட்டது) இவருக்கு வழங்கப்பட்டது.  
2025ஆம் ஆண்டு இயற்பியலுக்கான நோபல் பரிசு, மின்சார சுற்றுகளில் பேரியலான குவையம் புரை ஊடுருவு மின்னோட்டம், ஆற்றல் அளவீட்டைக் கண்டுபிடித்ததற்காக தெவோரெட், கிளார்க் மற்றும் ஜான் எம். மார்டினிசு ஆகியோருக்கு வழங்கப்பட்டது.
- பிரெஞ்சு அறிவியல் அகாதமியின் தேர்ந்தெடுக்கப்பட்ட உறுப்பினர், 2007
- ஜான் பெல் பரிசு, 2013
- பிரிட்சி இலண்டன் நினைவு பரிசு, 2014
- ஒல்லி வில் லவுனசுமா நினைவு பரிசு, 2016
- மிசியசு குவையம் பரிசு, 2021
- இயற்பியலுக்கான காம்சுடாக் பரிசு, 2024
- இயற்பியலுக்கான நோபல் பரிசு, 2025
# இந்துஸ்தான் பெட்ரோலியம்-மித்தல் எரிசக்தி நிறுவனம்

**இந்துஸ்தான் பெட்ரோலியம்-மித்தல் எரிசக்தி நிறுவனம்** (*HPCL-Mittal Energy Limited*) (சுருக்கமாக:**HMEL**), இது இந்துஸ்தான் பெட்ரோலியம் மற்றும் மித்தல் எரிசக்தி நிறுவனத்தின் கூட்டு முயற்சியில் இயங்கும் பாறை எண்ணெய் சுத்திகரிப்பு ஆலை ஆகும். இந்நிறுவனத்திற்கு சொந்தமான குரு கோவிந்த சிங் எண்ணெய் சுத்திகரிப்பு ஆலை ஆண்டிற்கு 11.3 மில்லியன் டன் பாறை எண்ணெய்யை சுத்திகரிக்கிறது. இதன் ஆலை இந்தியாவின் பஞ்சாப் மாநிலத்தின் பட்டிண்டாவில் அமைந்துள்ளது. இந்நிறுவனத்தின் தலைமையிடம் நொய்டாவில் உள்ளது.
# இந்துஸ்தான் பெட்ரோலியம்-மித்தல் எரிசக்தி நிறுவனம்

## உற்பத்திகள்

- பெட்ரோல்
- உயர் வேக டீசல்
- வானூர்திகளுக்கான எரிபொருள்
- திரவ பெட்ரோலிய வாயு (LPG)
- அசுபால்ட்டு
- நாப்தா
- கந்தகம்
- கற்கரி
- பெட்ரோலிய வேதிப் பொருட்கள்
# இந்துஸ்தான் பெட்ரோலியம்-மித்தல் எரிசக்தி நிறுவனம்

## இதனையும் காண்க

- குரு கோவிந்த சிங் எண்ணெய் சுத்திகரிப்பு ஆலை
- இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
- பாறை எண்ணெய் சுத்திகரிப்பு ஆலை
- பாறை எண்ணெய்
# ஒருங்கிணைந்த கூட்டுறவு வளர்ச்சித் திட்டம்

**ஒருங்கிணைந்த கூட்டுறவு வளர்ச்சித் திட்டம்** (*INTEGRATED COOPERATIVE DEVELOPMENT PROJECT*) (சுருக்கமாக: **I.C.D.P** ), இந்திய அரசின் *எட்டாவது ஐந்தாண்டு திட்டத்தின் கீழ்* (1992-1997) இந்திய அரசின் நிதியுதவிடன் இந்தியக் கூட்டுறவு அமைச்சகத்தால், இந்தியாவில் வேளாண்மை வளர்ச்சிக்கு நிதியுதவி வழங்குவதற்காக அறிமுகப்படுத்தப்பட்ட திட்டம் ஆகும். இத்திட்டத்தினை மாநிலங்களில் தேசிய கூட்டுறவு வளர்ச்சி வாரியம் கண்காணிக்கும்.
# ஒருங்கிணைந்த கூட்டுறவு வளர்ச்சித் திட்டம்

## நோக்கங்கள்

- தொடக்க வேளாண்மைக் கூட்டுறவு கடன் சங்கங்களை பல்நோக்கு மற்றும் தன்னம்பிக்கை நிறுவனங்களாக வளர்ச்சிப் பெற செய்தல்.
- இதர கூட்டுறவு நிறுவனங்களின் வளர்ச்சிக்கு உதவுகிறது
- கூட்டுறவு நிறுவனங்களிடையே சாத்தியமான செயல்பாட்டு இணைப்புகளை உருவாக்குதல்
# ஒருங்கிணைந்த கூட்டுறவு வளர்ச்சித் திட்டம்

## விளக்கம்

இத்திட்டமானது மாநில அரசால் தேர்ந்தெடுக்கப்பட்ட மாவட்டங்களில் மட்டும் செயல்படுத்தப்படுகிறது. ஒருங்கிணைந்த கூட்டுறவு வளர்ச்சி திட்டத்தின் கால அளவு ஐந்து ஆண்டுகளாகும். தமிழ்நாட்டில் ஒருங்கிணைந்த கூட்டுறவு வளர்ச்சி திட்டமானது 1989-ஆம் ஆண்டு துவங்கப்பட்டு தற்போது வரை 32 மாவட்டங்களில் நிறைவடைந்துள்ளது. .  
ஒருங்கிணைந்த கூட்டுறவு வளர்ச்சி திட்டமானது தொடக்க வேளாண்மை கூட்டுறவு வங்கிகளின் இணை செயல்பாடுகளை மேம்படுத்தும் நோக்கில், அந்தப் பகுதியின் வளர்ச்சியை கருத்தில் கொண்ட திட்டமாக அமைந்துள்ளது. இதை நடைமுறைப்படுத்த நிதி உதவி அளிப்பதன் மூலமாகவும், தேவைப்படும் அத்யாவசிய அடிப்படை கட்டமைப்பு வசதிகளை ஏற்படுத்தித் தருவதன் மூலமாகவும், சிறந்த சேவையினை வங்கிகள் அளித்திடவும் நிதி ஆதாரத்தை வலுவாக்கவும் இது வழி வகுக்கிறது. மேலும் கூட்டுறவு அலுவலர்களுக்கும் / பணியாளர்களுக்கும் மனித ஆற்றல் மேம்பாட்டு பயிற்சி அளிக்கப்படுவதன் காரணமாக அவர்களுடைய மேலாளும் தன்மையின் திறன் வளர்கிறது. இந்த ஒருங்கிணைந்த செயல்பாட்டின் காரணமாக கூட்டுறவுச் சங்கங்கள் வேளாண்மை தொடர்புடைய பணிகளை சுற்றுச்சூழல் மேம்பாட்டுடன் இணைந்து வெற்றிகரமாக செயலாற்றிட வழி வகுக்கிறது.
# ஒருங்கிணைந்த கூட்டுறவு வளர்ச்சித் திட்டம்

## நோக்கம்

- தேர்ந்தெடுக்கப்பட்ட ஒரு மாவட்டத்தில் உள்ள கூட்டுறவுச் சங்கங்களில் உள்கட்டமைப்பு வசதிகளை ஏற்படுத்திட நிதி உதவி வழங்குதல்.
- சங்கங்களின் வணிக வளர்ச்சிக்கு உதவ விளிம்புத் தொகை அளித்தல்.
# ஒருங்கிணைந்த கூட்டுறவு வளர்ச்சித் திட்டம்

## நிதியுதவிகள்

இத்திட்டத்திற்கான நிதி மாநில அரசுகள் முலம் கூட்டுறவு நிறுவனங்களுக்கு கடன் மற்றும் பங்குத்தொகையாக வழங்கப்படுகிறது. மாநில அரசால் வழங்கப்பட்ட நிதி தேசிய கூட்டுறவு வளர்ச்சி வாரியம் |தேசிய கூட்டுறவு வளர்ச்சிக் கழகத்திடமிருந்து]] மறு நிதியாக பெறப்படுகிறது.
# ஒருங்கிணைந்த கூட்டுறவு வளர்ச்சித் திட்டம்

## பயன்பாட்டு சேவைகள்

- தொடக்க வேளாண்மை கூட்டுறவுக் கடன் சங்கங்கள் மற்றும் தொடக்க வேளாண்மை உற்பத்தியாளர் கூட்டுறவு விற்பனை சங்கங்களுக்கு கிடங்குகள், கூடுதல் கிடங்குகள் கட்டுவதற்கும், கிடங்குகளை பழுது பார்ப்பதற்கும் புதிய அலுவலகக்கட்டிடங்கள் மற்றும் வங்கிக் கிளைகள் கட்டுவதற்கும், பாதுகாப்பு அறைகள் கட்டுவதற்கும், வங்கிக் கிளைகள் மற்றும் சங்கங்களை நவீனப்படுத்தவும் நிதியுதவி வழங்கப்படுகிறது.  
- இத்திட்டத்தில் வங்கி முகப்பு அமைப்பதற்கும், கணினி, டிராக்டர், இரும்புப் பெட்டகம், பாதுகாப்பு கதவுகள் மற்றும் கனரக ஊர்தி ஆகியவைகள் வாங்குவதற்கும் நிதி உதவி வழங்கப்படுகிறது.  
- தகுதியுள்ள தொடக்க வேளாண்மை கூட்டுறவுக கடன் சங்கங்கள் மற்றும் மாவட்ட மத்திய கூட்டுறவு வங்கிகளின் வியாபார வளர்ச்சியை மேம்படுத்த விளிம்புத் தொகை வழங்கப்படுகிறது  
- கைத்தறி கூட்டுறவு சங்கங்களுக்கு, அலுவலகக் கட்டடம் மற்றும் கிடங்குகள் கட்டுவதற்கும் கணினி, தளவாடச் சாமான்கள், நவீனவிசைக் கருவிகள் வாங்குவதற்கும் நிதியுதவி வழங்கப்படுகிறது.  
- பால் கூட்டுறவு சங்கங்களுக்கு பால் குளிரூட்டும் நிலையம் அமைக்கவும், பால் தர சோதனை கருவிகள், பால் குவளை, மொத்த குளிரூட்டி, பால் பதப்படுத்துவதற்கான நவீன உபகரணங்கள் ஆகியவை வாங்குவதற்கும் நிதி உதவி அளிக்கப்படுகிறது.  
- மீனவ கூட்டுறவு சங்கங்களுக்கு நைலான் வலை, அலுமினிய பாத்திரங்கள் போன்றவைகள் வாங்குவதற்கும், மீன் விற்பனை கூடங்கள் கட்டுவதற்கும் நிதியுதவி வழங்கப்படுகின்றன.  
- தொழில் கூட்டுறவுச் சங்கங்களுக்கு அலுவலகம், பணிமனை கட்டுவதற்கும் உபகரணங்கள் வாங்குவதற்கும் நிதியுதவி வழங்கப்படுகிறது.